Merkezê Çapemenî û Îrtîbatî yê HPG‘yî derheqê çalakîyanê gerîlayî de eşkerayêka nuştekî daye. Eşkeraye de wina ame vatene:
3 ESKERÎ AMEYÎ KIŞTENE
“11'ê Sibate saete 07:20'î de hêzanê ma vera artêşa TC’yî ya îşxalkare de Girê Lêlîkanî yê herêma Sîdekanî yo ke erdê Başûrê Kurdistanî yo de çalakîyêk viraşte. Derbêka girane daye bi dişminî ra û qasê ke ameyo zanayene 3 eskerî amayî kiştene. Artêşa TC‘yî ya îşxalkare çalakîye ra dima obus û hawanî eştî herême û eskerê xo yê merdî û birîndarî bi helîkoperanê tîpê Skorskyî herême ra wedartî û der û dor bombardûman kerd. Zerar bi hêzanê ma nêreşto“
VERA ESKERAN SERÊ GIRÊ XEREGOLÎ DE ÇALAKÎYÊK
Şanê 11'ê Sibate,  Girê Xeregolî yê qezayê Çelê yê Colemêrgî de têgêrayîşêkê zêde yê helîkopteran qewemîyayî. Saete 20:50'î de wextê têgêrayîşê helîkopteran de, hetê hêzananê ma ra çalakîyêk pîstêke helîkopterî û mewzîyanê eskeran yê Girê Xeregolî rê ameye kerdene. Dimayê pirodayîşê pîstêke helîkopterî û mewzîyanê eskeran, herême de têgêrayîşê helîkopteran vinet. Hûmara kişte û birîndaranê dişmenî nêameye zelalkerdene. Hêzanê îşxalkaran çalakîye ra dima bi çekanê giranan na der û dorî ra. Zerar bi hêzanê ma nêreşto.”
